Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelin kerrotaan käyvän salaisia neuvotteluja EU:n kanssa.
EU yrittää päästä mukaan Israelin ja palestiinalaisten rauhanprosessiin.
USA:n puolustusministeriö aikoo leikata ensi vuonna Israelin ja USA:n -
yhteispuolustushankkeiden kehittämis- budjettia puoleen nykyisestä.
USA:n ulkoministeri Kerry vaati Venäjää mukaan ponnisteluihin -
välittömän tulitauon saamiseksi Syyriaan.
Israel käy salaisia neuvotteluja EU:n kanssa. Aiemmin EU päätti -
merkitä Länsirannan juutalaisalueilla valmistetut tuotteet.
Israelin valtiollinen tv-kanava raportoi eilen, -
ettei EU ole perääntynyt tuotemerkintäasiassa.
Sen sijaan se on ehdottanut Israelille korvauksia vastineeksi siitä, -
että EU saisi jatkaa diplomatiaansa palestiinalaiskysymyksessä.
Israel lopetti diplomaattisen koordinoinnin EU:n kanssa -
palestiinalaiskysymyksessä puolisen vuotta sitten Netanjahun pyynnöstä.
Se oli vastaus merkintädirektiiviin, -
joka koskee EU:hun vietäviä juutalais- alueilla valmistettuja tuotteita.
Pääministerinkanslia ja ulkoministeriö eivät kommentoineet asiaa.
Sitten toiseen diplomatia-aiheeseen: -
Israelin ja Turkin neuvottelukunnat tapasivat tänään Sveitsissä.
Maat jatkavat neuvotteluja suhteidensa normalisoimiseksi.
Korkea-arvoiset lähteet sekä Israelista että Turkista sanovat, -
että suurimpana kiistan kohteena -
on yhä Turkin vaatimus Gazan saarron poistamisesta.
Turkin presidentti Erdogan on tunnustanut ja tukenut ääneen -
islamistista Hamasia, Gazaa hallitse- vaa Muslimiveljeskunnan haaraa.
Hän on useaan otteeseen luvannut kaiken tukensa palestiinalaisille.
Muita aiheita: Yhdysvaltain puolustusministeriö aikoo leikata -
Israelin ja USA:n yhteispuolustus- hankkeiden kehittämisbudjettia -
puoleen nykyisestä. Ministeriö esitti kongressille, -
että maiden puolustusyhteistyöhön ohjattaisiin 146 miljoonaa dollaria.
Tämän vuoden vastaava budjetti on 268 miljoonaa dollaria.
Iron Dome on Israelin pääasiallinen puolustusjärjestelmä -
Hamasin ampumia raketteja vastaan.
USA:n satsaus Iron Dome -järjestelmään -
vähenee 13 milj. dollarilla. Se tulee olemaan 42 milj. dollarin luokkaa.
Sen lisäksi, että Yhdysvallat tukee Iron Domen kehittämistä jatkossakin, -
puolustusministeriö jatkaa apuaan Israelille -
kahden muun ohjus- ja raketti- torjuntajärjestelmän kehittämisessä.
Niitä ovat Arrow- ja Daavidin linko -järjestelmät.
Ministeriö teki esityksen 540 miljoonan dollarin ohjaamisesta -
puolustusyhteistyöhön Israelin kanssa tulevan 5 vuoden aikana.
Esityksessä ei vahvistettu, tukeeko ministeriö Iron Domen kehittämistä -
ensi vuoden jälkeen.
Sitten Israelin pohjoisnaapuri Syyrian konfliktiin: -
Yhdysvaltain ulkoministeri Kerry vaati Venäjää liittymään ponnisteluihin, -
joilla haetaan välitöntä tulitaukoa Syyriaan. Hän sanoo, -
että Venäjän toimet Syyriassa vaikeuttavat rauhanneuvotteluja.
Aiemmin on tullut tietoon, -
että Venäjän, Iranin ja Libanonin tukemat hallituksen joukot -
ovat käynnistäneet suurhyökkäyksen Aleppon alueella maan pohjoisosassa.
Ne ovat saaneet lännen tukemat kapinalliset vetäytymään.
Kerry piti yhteisen lehdistötilaisuuden Egyptin ulkoministeri Shukrin kanssa.
Hän muistutti Venäjää kansainvälisistä velvollisuuksista, -
jotka tasoittaisivat tietä pitkään haetulle poliittiselle ratkaisulle.
On ilman muuta selvää ― ja olen sanonut tämän aiemminkin ―
että Venäjän toimet Aleppossa ja alueella -
hankaloittavat neuvottelupöytään tulemista ja keskustelujen aloittamista.
Olemme vaatineet ja vaadimme jälleen Venäjää -
liittymään ponnisteluihin, joilla haetaan välitöntä tulitaukoa -
ja täyden humanitaarisen avun perille pääsyä.
Siitä tässä tapaamisessa on kyse.
Se näyttää tulevien tapahtumien suunnan.
Näemme kyllä, mitä tapahtuu.
Tiedostamme hyvin selvästi sen, miten ratkaisevia aikoja elämme.
Venäjän täytyy olla mukana säilyttämässä mahdollisuuksia, -
että oppositio ja muut voivat tulla neuvottelupöytään -
ja että saadaan aikaan neuvotteluille suotuisa ilmapiiri.
Kuluneen päivän aikana he ovat tehneet siitä hyvin vaikeaa.
YK:n välittämät neuvottelut Syyrian rauhoittamiseksi keskeytyivät aiemmin
Sittemmin länsimaat ja USA:n johta- man Isisin-vastaisen liittouman maat -
ovat syyttäneet Venäjää tilanteen pahentamisesta Syyriassa.
Syyrian oppositio on heikentynyt -
Assadin joukkojen saavutettua suuria voittoja viime viikkoina.
Venäjää syytetään siitä, että sen sotatoimien takia -
opposition on mahdotonta tulla neuvottelupöytään hallituksen kanssa.
Vielä yksi kommentti Venäjästä.
Sen toimet Syyriassa heikentävät jo entuudestaan huonoa tilannetta.
Venäjän sotatoimista on seurannut suoraan se, -
että murhanhimoinen Assadin hallinto etenee.
Syyrian maltillinen oppositio menettää asemiaan, -
ja tuhansia uusia pakolaisia pakenee kohti Turkkia ja Eurooppaa.
Syyrian armeijan edettyä kohti Aleppon kaupunkia -
tuhansia pakolaisia virtasi pohjois- rajalle etsimään turvapaikkaa Turkista.
YK:n pakolaisjärjestö sanoi Turkin ottavan vastaan pakolaisia -
ja hoitavan taisteluissa haavoittuneita -
mutta sen täytyy vielä päästää kaikki rajan yli pyrkivät maahan.
Turkki on päästänyt maahan -
monia vaarassa olevia ja haavoittuneita.
Monien ei kuitenkaan sallita ylittävän rajaa.
Pyydämme Turkkia avaamaan rajat kaikille syyrialaissiviileille, -
jotka pakenevat vaaraa ja etsivät turvaa ulkomailta, -
niin kuin Turkki on tehnyt kriisin alusta asti.
Turkin ulkoministeri Cavusoglu sanoi
Turkin päästävän syyrialaispakolaisia maahan "hallitusti".
Se on ottanut vastaan noin 10 000 ihmistä -
50 000:stä rajalla odottavasta.
Cavusoglu varoitti lehdistötilaisuudessa Unkarissa, -
että Turkkiin tulevien pakolaisten määrä voi nousta miljoonaan, -
jos Venäjän ja Syyrian sotatoimet oppositiota vastaan jatkuvat.
Keskustelimme Venäjän ilmaiskuista.
Niiden takia yli 50 000 ihmistä on paennut Turkin rajalle.
Päästimme maahan kymmenentuhatta.
Lopuille perustamme leirejä rajan toiselle puolelle.
Päästämme heitä maahan vain hallitusti.
Jos ilmaiskut jatkuvat, -
pakolaisten määrä voi nousta sataantuhanteen tai jopa miljoonaan.
Syyrian konfliktin puhjettua Turkkiin on tullut noin 2,5 miljoonaa pakolaista.
Heistä monet ovat jatkaneet matkaa Eurooppaan.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Marianne Tenetz